ખાસ કરીને શહેરમાં રાખવામાં આવેલ લીલા કલરની મોટી કચરા પેટીઓ જે સ્થળે છે ત્યાં આસપાસ ખુબ જ ગંદકી અને કચરા પથરાયેલા માલૂમ પડેલા તેમજ આ કચરા પેટીઓ પાસે ગાય, ખૂંટિયા વગરે પ્રાણીઓ હોય છે અને એકંદરે નાગરિકોને ખુબ જ મુશ્કેલીઓ ઉભી થાય છે. આ મુશ્કેલી દૂર કરવા માટે મહાનગરપાલિકા ભાવનગર દ્વારા શહેરને બીન ફ્રી એટલે કે કોઈ સ્થળે કચરા પેટી ન રાખી શહેરમાં આવેલ તમામ ઘર, દુકાન, ઓફીસેથી રોજેરોજ કચરો લેવા માટે મીની ટીપર (નાના વાહનો) નવા ભાડેથી કોનટ્રાકટરની દરેક વોર્ડમાં ૯ (નવ) વાહનો પહેલી માર્ચથી ક્રમશ: રાખવા માટેની ટેંડર પ્રક્રિયા પૂર્ણ કરવામાં આવેલ છે. આ પદ્ધતિથી દરેક ઘર-દુકાન-ઓફીસેથી ધન કચરો રોજેરોજ એકત્રીત કરવામાં આવશે ઉપરાંત સફાઈ કર્મચારીઓ દ્વારા સફાઈ કરીને ભેગો કરેલ ધન કચરો સફાઈ કર્મચારીઓએ કોઈપણ જગ્યાએ એકત્ર ન કરવો પડે તે માટે દરેક વોર્ડમાં આ નવ વાહન પૈકી બે વાહનો ફક્ત સફાઈ કર્મચારીઓ પાસેથી કચરો એકત્રીત કરશે અને શહેરમાં કોઈ પણ સ્થળે ખુલ્લામાં કચરાના પોઇન્ટો રહેશે નહી અને શહેરમાં કોઈ પણ સ્થળે કચરાની મોટી લીલી પેટી પણ રહેશે નહિ અને શહેરને બીન ફ્રી બનાવી સ્વચ્છ અને સુંદર બને તેવું આયોજન કરવામાં આવેલ છે.